CELEX: 32009L0153
Language: lt
Date: 1259539200000
Title: 2009 m. lapkričio 30 d. Komisijos direktyva 2009/153/EB, iš dalies keičianti Tarybos direktyvos 91/414/EEB I priedo nuostatas dėl veikliosios medžiagos – hidrolizuotų baltymų – bendrojo pavadinimo ir grynumo (Tekstas svarbus EEE)

1.12.2009   
            
            
               LT
            
            
               Europos Sąjungos oficialusis leidinys
            
            
               L 314/67
            
         
      KOMISIJOS DIREKTYVA 2009/153/EB
   2009 m. lapkričio 30 d.
   iš dalies keičianti Tarybos direktyvos 91/414/EEB I priedo nuostatas dėl veikliosios medžiagos – hidrolizuotų baltymų – bendrojo pavadinimo ir grynumo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies antros pastraipos antrą įtrauką,
   kadangi:
   
               (1)
            
            
               Direktyva 91/414/EEB buvo iš dalies pakeista Komisijos direktyva 2008/127/EB (2), kad būtų įtraukti tam tikri hidrolizuoti baltymai.
            
         
               (2)
            
            
               Ataskaitą rengianti valstybė narė gavo papildomos su hidrolizuotais baltymais susijusios informacijos. Paaiškėjo, kad hidrolizuotus baltymus galima gauti iš įvairių organinių junginių. Todėl tikslinga nurodyti bendrąjį pavadinimą ir grynumo specifikacijas, kaip nurodyta hidrolizuotų baltymų peržiūros ataskaitoje.
            
         
               (3)
            
            
               Todėl Direktyva 91/414/EEB turėtų būti atitinkamai iš dalies pakeista.
            
         
               (4)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2010 m. vasario 28 d. priima ir paskelbia įstatymus ir kitus teisės aktus, kuriais įgyvendinama ši direktyva. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikties lentelę.
   Tas nuostatas jos taiko nuo 2010 m. kovo 1 d.
   Priimdamos šias nuostatas valstybės narės jose daro nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   3 straipsnis
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje 2009 m. lapkričio 30 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1.
   
      (2)  OL L 344, 2008 12 20, p. 89.
   
      PRIEDAS
      Direktyvos 91/414/EEB I priedo 240 eilutė pakeičiama taip:
      
         
                     Nr.
                  
                  
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Įsigalioja
                  
                  
                     Įrašymo termino pabaiga
                  
                  
                     Konkrečios nuostatos
                  
               
                     „240
                  
                  
                     Hidrolizuoti baltymai
                     CAS nr. nepriskirtas
                     CIPAC nr. nepriskirtas
                  
                  
                     Nėra
                  
                  
                     Peržiūros ataskaita (SANCO/2615/2008)
                  
                  
                     2009 m. rugsėjo 1 d.
                  
                  
                     2019 m. rugpjūčio 31 d.
                  
                  
                     A   DALIS
                     Galima leisti naudoti tik kaip atraktantą. Gyvūninės kilmės hidrolizuoti baltymai turi atitikti Reglamento (EB) Nr. 1774/2002 nuostatas.
                     B   DALIS
                     Įgyvendinant VI priede numatytus vienodus principus, atsižvelgiama į hidrolizuotų baltymų (SANCO/2615/2008) peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete.
                     Naudojimo sąlygose prireikus turėtų būti numatytos rizikos mažinimo priemonės.“
                  
               
      
         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitoje.